钦定古今图书集成/明伦汇编/宫闱典/第034卷 > 文安王皇后
## 钦定古今图书集成/明伦汇编/宫闱典/第034卷 > 文安王皇后

按《南齐书后妃传》：“文安王皇后，讳宝明，琅邪临沂人
也。祖韶之，吴兴太守。父煜之，太宰祭酒。宋世，太祖为
文惠太子纳后桂阳。贼至，太祖在新亭，传言已没，宅
复为人所抄掠。文惠太子竟陵王子良奉穆后、庾妃
及后，挺身送后兄昺之家，事平乃出。建元元年，为南
郡王妃。四年，为皇太子妃，无宠。太子为宫人制新丽”
衣裳及首饰，而后床帷陈设故旧，钗镊十馀枚。永明
十一年，为皇太孙太妃。郁林即位，尊为皇太后，称宣
德宫。赠后父金紫光禄大夫，母桓氏丰安县君。其年
十二月，备法驾谒太庙。高宗即位，出居鄱阳王故第，
为宣德宫。永元三年，梁王定京邑，迎后入宫，称制，至
禅位。天监十一年薨，年五十八，葬崇安陵，谥曰“安。”后
兄晃，义兴太守。